Stevnur í Føroyum

Stevnur eru kring Føroyar nærum hvørt vikuskifti í juni og juli. Flestu av stevnunum hava kappróður sum eitt av høvuðs ítróttar tiltøkunum. Tó er ikki allur kappróður við í Føroyameistara kappingini. Kappróður er altíð leygardagar, uttan á Ólavsøku, tá kappróðurin altíð verður fyriskipaður ólavsøkuaftan 28. juli. Í heilt serligum førum kann kappróðurin tó flytast til dagin eftir, tí tað als ikki hevur viðrað tann dagin, tá hann skuldi vera.

 Stevnur í Føroyum við FM kappróðri 
Niðanfyri sæst yvirlit yvir tær føroysku bý- og bygdastevnur, sum hava FM kappróður, og nær ið hesar stevnur eru.
 Norðoyastevna er oftast fyrsta vikuskifti í juni í Klaksvík, FM kappróður er hvørt ár á Norðoyastevnu, tað er fyrsti róðurin
 Eystanstevna er annað vikuskifti í juni í Runavík, FM róður er annað hvørt ár á Eystanstevnu, líka ár (2004, 06, 08, 2010 osfr.). Eystanstevna og Varmakeldustevnan skiftast um at hava FM kappróður.
 Sundalagsstevna er eitt vikuskifti um miðan juni. Tríggjar bygdir skiftast um at vera vertir, tær eru: Kollafjørður, Hósvík og Hvalvík.RSF.fo Í 2007 og 2010 var stevnan í Hvalvík, í 2008 og 2011 í Hósvík, í 2006, 2009Torshavn.fo og 2012 í Kollafirði.
 Jóansøka er seinasta vikuskifti í juni ella tann leygardagin sum liggur tættast við jóansøkudag sum er 24. juni. Jóansøkan er annað hvør ár í Vági (líka ár, t.d. 2008, 2010 og 2012) og annað hvørt ár á Tvøroyri (ólíka ár, t.d. 2007, 09 og 2011). FM kappróður er altíð á jóansøku.
 Varmakelda er fyrsta vikuskifti í juli í Fuglafirði, FM róður er annað hvørt ár, 2005, 07, 09, 2011 osfr.
 Vestanstevna er eitt vikuskifti í fyrra helmingi av juli, í 2012 er stevnan 14. juli, í 2011 var hon 9. juli. Stevnan skiftir millum 3 tær størstu bygdir í Vágum, tað vil siga, at Vestanstevnan er triðja hvørt ár í Sandavági, Miðvági og Sørvági. Stevnan var 2005, 2008 og 2011 í Miðvági, í Sandavági í 2006 og 2009 og í Sørvági í 2007 og 2010. Fyrr var Vestanstevnan eisini hildin í Vestmanna, seinastu ferð var ár 2000.Drekin.fo - Bestu tíðirnar frá Vestanstevna (Vestmanna) (1973-)
 Fjarðastevna er um hálvan juli, í 2012 er stevnan 7. juli. Annað hvørt ár (líka ár) í Vestmanna (2004, 06, 08, 2010 og 2012). Strendur og Skála skiftast um at hava FM róðurin fjórða hvørt ár. Í 2007 og 2011 var fjarðastevnan við FM kappróðri á Strondum, í 2005 og 2009 á Skála.
 Ólavsøka, ólavsøkukappróðurin er ólavsøkuaftan 28. juli í Havn. Seinasti FM kappróðurin er altíð á Ólavsøku.

 Stevnur 2013 
Í 2013  verður FM kappróður hesar dagar og á hesum stevnum og bygdum/býum:
 Norðoyastevna í Klaksvík - 1. juni
 Sundalagsstevna í Hvalvík - 15. juni
 Fjarðastevna á Skála - 22. juni
 Jóansøka á Tvøroyri - 29. juni
 Eystanstevna í Fuglafirði - 6. juli
 Vestanstevna í Sørvági - 13. juli
 Ólavsøka í Havn - 28. juli

 Stevnur 2014 
Í 2014 verður FM kappróður hesar dagar og á hesum stevnum:

 Norðoyarstevna í Klaksvík 31. mai 2014
 Eystanstevna 07. juni 2014
 Sundalagsstevna 14. juni 2014
 Jóansøka í Vági 28. juni 2014
 Fjarðastevna 05. juli 2014
 Vestanstevna 12. juli 2014
 Ólavsøka 28. juli 2014

 Aðrar stevnur 
Ymisk onnur sløg av stevnum eru í Føroyum, sum onki hava við kappróður at gera. Nevnast kunnu t.d.
Føroya Sjómannadagur í Klaksvík, sum er 3. vikuskifti í august
Grindabátadagur í Vági er ein leygardag fyrst í juni ella síðst í mai, tó ikki hvørt ár. Útferðir við grindabátum eru ofta á hvítusunnu.
Mentanarnáttin í Havn plagar at vera í juni, í 2011 var hon 3. juniVisitTorshavn.fo
Mentanarvikan í Runavík er ofta somu viku sum Faroexpo erVisitEysturoy.fo
Ment í Sumba er ein mentanar- og bygdastevna í Sumba, sum verður fyriskipa einaferð um árið, í 2013 í juni
Sandoyarstevna er einaferð um árið í einari bygd á Sandoynni
Ovastevna í Nólsoy er hvørt ár um hálvan august ella í fyrru helvt av august (eitt vikuskifti)
Bygdastevna í Hvalba plagar at vera í mai
Djóradagar í Hovi plaga at vera eitt vikuskifti í mai
Útoyggjastevna er á útoyggjum einaferð um árið, oyggjarnar skiftast um at hýsa stevnuni, oftast í juni ella juli
Bátafestivalurin á Toftum í 2012 var bátastevna á Toftum hin 5. mai
Bátastevna í Vestmanna plagar at vera í mai
Bátastevna á Eiði
Football Festival í Tórshavn er hvørt ár í juli. Festivalurin inniheldur eina blanding av fótbólti og tónleiki.

 Keldur 

 Ávísing úteftir 
RSF.fo, Róðrarsamband Føroya
Drekin.fo , Havnar Róðrarfelag

Bólkur:Føroyskar stevnur
Bólkur:Kappróður
Bólkur:Mentan í Føroyum